Александър Пушкин
Бил съм там, край Дон, и аз…

Превод от руски: Димо Боляров, —

chitanka.info

Бил съм там, край Дон, и аз…[0]

Бил съм там, край Дон, и аз,

бил съм се с османска шайка;

и за спомен оттогаз

си донесох тук нагайка.

В поход или на война

пазех свойта балалайка,

редом, на една стена,

ще виси тя до нагайка.

И да крия ли, не знам,

любя своята стопанка,

често си я спомнях там

и се запасих с нагайка.

[0] Необработен откъс. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.